Аллен Изэйл Айверсон (англ. Allen Ezail Iverson, 1975 оны зургаадугаар сарын 7-нд Виржини мужийн Хэмптон хотод төрсөн) — Үндэсний сагсан бөмбөгийн холбооны Филадельфия Севенти Сиксерс, Денвер Наггетс, Детройт Пистонс болон Мемфис Гриззлис, түүнчлэн туркийн Бешикташ зэрэг багуудад тоглож байсан Америкийн нэртэй мэргэжлийн сагсан бөмбөгчин юм. Тэрээр холбон тоглогч болон шидэгч-хамгаалагчын байрлалуудад тоглодог байв. Талбай дээр бол нуруулагтаа төдийлөн тооцогдохгүй ч (183 см) тоглолтын гайхалтай ур чадвар, тэсрэлтийн хүчээр дөрвөн ч удаа НБА-гийн улирлыг оноо авалтаар тэргүүлж, Бүх оддын тоглолтонд 11 удаа сонгогдож (9-д оролцсон), 2000-2001 онд улирлын үнэ цэнэтэй тоглогчоор тодорч, замналынхаа туршид цуглуулсан оноогоороо мэнд байгаа тоглогчид дундаа гуравдугаарт эрэмбэлэгдсэн ""шилдэг тоглогч"" билээ.. Айверсон АНУ-ын шигшээ багт 2003 оны Америкийн тивийн аварга, 2004 оны олимпийн хүрэл медальтан болж байлаа.